Murera

Murera (in lingua italiana Muravera) est una bidda de 5.000 e prus bividoris in sa tzitade metropolitana de Casteddu.

 Sinnalis 
Sa bidda de Murera, est cunsiderada su tzentru de prus importu de totu su Sarrabus, est connota meda po sa produtzioni de arangius e agruminis in generali.
Su territoriu costieru cosa sua s'estendit in prevalentzia a bentesoi de su tzentru bividu, e me is urtimus annus est spaniendi-sì me is logus prus a Nordu puru. 
Sa bidda de Murera est connota meda po is prajas mannas: de sa  foxi 'e su flumendosa , de San Giuanni , de sa  Turri Salinas e de Colostrai; a palas de cust' urtima s'acatada sa de Cabu Ferrau, unu promontoriu de arrocas  trachiticas. 
Prus a su Suddu, tambeni s'agatada a 8 km sa praja de Costa Rey, una de is prajas arenosas prus longa de totu sa Sardinnia, cun s'insediamentu turistico de su matessi nomini. 
Inguni acanta si podint bisitai giasus ancheologicus de importu mannu, in particulari su menhir de Piscina Rey e su de Cuili Piras.

 Postura 
Sa bidda de Murera s'acatat in sa parti centru-orientali de sa Sardinnia, in pitzus de una vaddi fruviali abrigada de unus cantus montis a giru de sa bidda, custus serrant unu sistema lagunari cun is poetus e piscinas de Feraxi, Colostrai, Turri Salinas e San Giuanni.Cun probabilidadi meda is primus acontzus de domu funt stetius "faci a mari" .
De inguni si nci est depiu transiri po no essi atacaus po is invasoris e de is corsarius.
Sa bidda oiindii, si presentat che una bidda crescia in dd-unu spatziu obertu, su de  sa piana, chena de peruna barrera naturali, e tambeni acapiada a su mari.
A palas de basciu, funt segadas de is strintas vaddis de su Riu Picoca (Arriu Picoca), s'antigu "Saerpus" ki cun probabilidadi meda podit-ai donau su nomini a sa micro-regioni-storica de su Sarrabus.thumb|250px|left|Sa praya de Costa Rey
Po aterus, amantiosus de is paristorias, sa boxi "Sarrabus" iat-a depi lompi inderetura de is fitianas incursionis de is piratas saracenus (árabus), diaici: "is arabus = is-arrabus = (i)sarrabus, o po aterus, iat-a podi derivai puru (cun meda prus probabilidadi) de sa prus antiga citadi Punica de Sarcopos, situada oi in su cumunu acanta de Biddeputzi chi po richesa e influentzia depiad controllai in cusus tempus unu logu bastanti prus mannu, chi cumprendiat Murera e Cirra puru.

Categoria:Sarrabus-Gerrei
Category:Comunes de sa tzitade metropolitana de Casteddu